Recordeu que no s'admeten candidatures presentades per persones que sol·liciten el premi per a elles mateixes: un candidat no es pot autoproposar.
El termini de presentació de les candidatures és del 6 de juliol fins al 16 de setembre de 2019, inclòs.
Recordeu que si la presentació de la candidatura es fa de manera telemàtica:
Cal que l'activitat de la persona física o jurídica premiada es desenvolupi o s'apliqui totalment o parcial a Catalunya.
El Premi Medi Ambient 2019 de la Generalitat de Catalunya consisteix en un diploma acreditatiu i la dotació següent per a cada una de les modalitats del Premi:
En el cas que hi hagi dues o més candidatures premiades en una mateixa categoria, l'import inicialment destinat es repartirà a parts iguals entre aquestes.
Es poden concedir mencions honorífiques sense dotació econòmica a les candidatures que no hagin obtingut el Premi però que es considerin d'un interès especial.
Presentació de candidatures i altres documents associats al Premi Medi Ambient de la Generalitat de Catalunya:
En el cas dels ens locals i els consorcis que formin part del sector públic de la Generalitat, la presentació de la candidatura haurà de ser formalitzada pel/per la representant legal i s'haurà de presentar a través de l'extranet de les administracions públiques de Catalunya EACAT (hi podeu accedir fent clic damunt l'enllaç 'Per internet').
La impossibilitat tècnica o d'altra índole no eximeix, en cap cas, als ens locals i consorcis de l'obligació de trametre la documentació dins el termini establert en la convocatòria, excepte si es produeix una interrupció no planificada en el funcionament de la plataforma EACAT durant l'últim dia establert per a la realització del tràmit corresponent.
En el cas de persones jurídiques s'haurà de realitzar per via telemàtica (trobareu el formulari de sol·licitud i l'explicació sobre com s'ha de fer, fent clic damunt l'enllaç 'Per internet').
En el cas de persones físiques, la presentació de la candidatura i altres tràmits associats al procediment, es pot realitzar per via telemàtica o bé presencialment:
Ho podeu presentar als punts de tramitació indicats, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques.
La documentació requerida també l'haureu d'enviar a la bústia de correu electrònic [EMAIL] abans del dia 16 de setembre, data de finalització del termini.
En cas d'incidències, també us podeu adreçar a aquesta bústia per tal de rebre suport, fins a la data indicada, a les 14 hores; si la incidència arriba més tard de les 14h, no us podem assegurar que es pugui resoldre abans que acabi el termini de finalització de la sol·licitud.
En el supòsit d'interrupció no planificada en el funcionament dels sistemes electrònics de la seu electrònica de la Generalitat de Catalunya durant l'últim dia establert per a la presentació de candidatures, aquesta es podrà dur a terme durant els tres dies hàbils consecutius.
En el cas de la seu electrònica, la persona usuària ha de visualitzar un missatge a la seu en què es comuniqui aquesta circumstància.
Aquest tràmit es pot fer per internet només amb certificat digital, i de manera presencial.
Si no disposeu de signatura electrònica, recomanem la utilització de l'eina idCAT.
L'idCAT Certificat és un dels identificadors digitals que garanteixen la identitat de les persones a Internet.
Només poden presentar la documentació de manera presencial les persones físiques.
Per presentar una candidatura, com a mínim, cal emplenar el formulari 'Presentació de la candidatura del Premi Medi Ambient' i adjuntar un document amb la descripció detallada de la candidatura.
Aquest document es pot presentar amb el format, el contingut i l'extensió que considereu més convenient.
Per a la presentació de la documentació, cal que feu clic damunt l'enllaç 'Per internet' o 'Presencialment' (si sou una persona física que hagi optat per la tramitació presencial) i seguiu les instruccions que s'hi indiquen.
En el cas que la persona sol·licitant no sigui un ens local, per emplenar i enviar el formulari és necessari saber el número d'expedient el qual trobareu a la secció ' La meva carpeta ' una vegada s'hagi confirmat l'entrada de la sol·licitud de la subvenció.
Aquest supòsit només és d'aplicació per a les persones físiques que hagin optat per fer la tramitació presencial.
Si l'Administració us requereix la presentació d'una documentació addicional, aquesta us ho notificarà a l'adreça postal que heu indicat en el formulari de presentació de la candidatura i també a l'adreça electrònica (si l'heu informada).
La documentació requerida es pot presentar en qualsevol dels Punts de tramitació indicats i, també, a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Les candidatures al Premi de Medi Ambient 2019 les avaluen els jurats constituïts amb aquesta finalitat.
El jurat farà arribar la proposta d'adjudicació del Premi al conseller de Territori i Sostenibilitat, el qual en resoldrà l'atorgament, que es publicarà en el Diari Oficial de la Generalitat de Catalunya, i en comunicarà la concessió a les persones premiades a traves del Tauler electrònic de l'Administració de la Generalitat de Catalunya.
El Premi es lliurarà en un acte solemne, el qual s'informarà prèviament en el web del Departament.